ලංකා බැංකුවේ අනුග්‍රහයෙන් ශ්‍රී ලංකා ක්‍රිකට් ආයතනය මෙහෙයවනු ලබන අන්තර් පළාත් සිවුදින ක්‍රිකට් තරග මාලාවේ අවසන් වටයේ තරග දෙක අද (06) ඇරැඹේ.බස්නාහිර දකුණ සහ රුහුණු කණ්ඩායම් අතර තරගය කොළඹ කෝල්ට්ස් පිටියේදී ආරම්භ වන අතර කඳුරට සහ වයඹ කණ්ඩායම් අතර තරගය කොළඹ සරවනමුත්තු පිටියේදී ආරම්භ වනු ඇත.බස්නාහිර උතුර කණ්ඩායමට මේ වටයේදී කිසිදු තරගයක් නොමැති අතර පසුගිය වටයේ වයඹ කණ්ඩායම සමඟ පැවැති තරගය වර්ෂාව හේතුවෙන් ජය පරාජයෙන් තොරව නිමාවට පත්විය.එය එසේ වුවත් ප්‍රසාද ලකුණු සටහනේ පෙරමුණේ පසුවන අපරාජිත බස්නාහිර උතුර කණ්ඩායම මේ වන විටත් කොළඹ සරවනමුත්තු පිටියේදී ලබන 13 දා ඇරැඹීමට නියමිත අවසාන මහා තරගය සඳහා සුදුසුකම් ලබා සිටී.